ROZHODNUTIE KOMISIE
z 20. decembra 1999,
ktorým sa mení a dopĺňa rozhodnutie 1999/710/ES o zostavení dočasného zoznamu zariadení tretích krajín, z ktorých členské štáty povoľujú dovoz mletého mäsa a mäsových prípravkov
(oznámené pod číslom dokumentu C(1999) 4685)
(Text s významom pre EHP)
(2000/79/EC)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach, za ktorých sa zostavujú na prechodnú dobu dočasné zoznamy zariadení tretích krajín, z ktorých sú členské štáty oprávnené poľovať dovoz určitých produktov živočíšneho pôvodu, produkty rybného hospodárstva alebo živé lastúrniky1, naposledy zmenené a doplnené rozhodnutím 98/603/ES2, najmä na jeho článok 2 ods. 1,
Keďže:
(1) dočasný zoznam zariadení vyrábajúcich mleté mäso a mäsové prípravky bol zostavený rozhodnutím Komisie 1999/710/ES3;
(2) Česká republika a Nový Zéland zaslali zoznam zariadení vyrábajúcich mleté mäso, pre ktoré príslušné orgány osvedčujú, že zariadenia sú v súlade s pravidlami spoločenstva;
(3) môžu sa teda zostaviť dočasné zoznamy zariadení vyrábajúcich mleté mäso pre Českú republiku a Nový Zéland v súlade s postupom stanoveným v rozhodnutí 95/408/ES vo vzťahu k určitým krajinám;
(4) opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Text prílohy k tomuto rozhodnutiu sa pridáva k prílohe k rozhodnutiu 1999/710/ES.
Článok 2
Rozhodnutie sa bude uplatňovať s účinnosťou od 15. decembra 1999.
Článok 3
Toto rozhodnutie je adresované členským štátom.
V Bruseli 20. decembra 1999.